CELEX: 62011CN0626
Language: hu
Date: 2011-12-06 00:00:00
Title: C-626/11. P. sz. ügy: A Törvényszék (kibővített hetedik tanács) T-1/10. sz., Polyelectrolyte Producers Group, SNF SAS kontra Európai Vegyianyag-ügynökség (ECHA), Európai Bizottság, Holland Királyság ügyben 2011. szeptember 21-én hozott végzése ellen a Polyelectrolyte Producers Group és az SNF SAS által 2011. december 6-án benyújtott fellebbezés

11.2.2012   
            
            
               HU
            
            
               Az Európai Unió Hivatalos Lapja
            
            
               C 39/11
            
         A Törvényszék (kibővített hetedik tanács) T-1/10. sz., Polyelectrolyte Producers Group, SNF SAS kontra Európai Vegyianyag-ügynökség (ECHA), Európai Bizottság, Holland Királyság ügyben 2011. szeptember 21-én hozott végzése ellen a Polyelectrolyte Producers Group és az SNF SAS által 2011. december 6-án benyújtott fellebbezés
   (C-626/11. P. sz. ügy)
   2012/C 39/22
   Az eljárás nyelve: angol
   
      Felek
   
   
      Fellebbezők: Polyelectrolyte Producers Group, SNF SAS (képviselők: K. Van Maldegem ügyvéd, R. Cana ügyvéd)
   
      A többi fél az eljárásban: Európai Vegyianyag-ügynökség (ECHA), Európai Bizottság, Holland Királyság
   
      A fellebbezők kérelmei
   
   A fellebbezők azt kérik, hogy a Bíróság:
   
               —
            
            
               helyezze hatályon kívül a Törvényszék T-1/10. sz. ügyben hozott végzését; és
            
         
               —
            
            
               semmisítse meg az Európai Vegyianyag-ügynökség (ECHA) azon határozatát, amely az akrilamidot a vegyi anyagok regisztrálásáról, értékeléséről, engedélyezéséről és korlátozásáról szóló 1907/2006/EK rendelet (1) 59. cikke alapján az e rendelet 57. cikkében meghatározott kritériumoknak megfelelő anyagként azonosította; vagy
            
         
               —
            
            
               másodlagosan utalja vissza az ügyet a Törvényszék elé, hogy az határozzon a fellebbezők megsemmisítés iránti kérelméről; és
            
         
               —
            
            
               kötelezze az alperest ezen eljárások valamennyi költségének (ideértve a Törvényszék előtt felmerült költségeket is) viselésére.
            
         
      Jogalapok és fontosabb érvek
   
   A felperesek azt állítják, hogy a Törvényszék megsértette az uniós jogot azáltal, hogy elutasította az ECHA azon határozatának a megsemmisítése iránti keresetüket, amely az akrilamidot az 1907/2006 rendelet 59. cikke alapján az e rendelet 57. cikkében szereplő kritériumoknak megfelelő anyagként azonosította. A fellebbezők különösen azt állítják, hogy a Törvényszék számos hibát vétett a tények és a fellebbezők helyzetére alkalmazandó jogi háttér értékelésében. Ebből eredően számos tekintetben tévesen alkalmazta a jogot, különösen:
   
               —
            
            
               annak megállapításakor, hogy egy anyagnak az EHCA tagállami bizottsága által az 1907/2006 rendelet 59. cikkének (8) bekezdése alapján különös aggodalomra okot adó anyagként (SVHC) történő beazonosítása nem olyan határozat, amely alkalmas lenne joghatások kiváltására harmadik személyekkel szemben, e határozatnak az SVHC jelöltlistáján az 1907/2006 rendelet 59. cikke (10) bekezdésének megfelelő közzétételét megelőzően.
            
         Ezen indokok alapján a fellebbezők kérik a Törvényszék T-1/10. sz. ügyben hozott végzésének a hatályon kívül helyezését, és az ECHA azon határozatának a megsemmisítését, amely az akrilamidot az 1907/2006 rendelet 59. cikke alapján az e rendelet 57. cikkében szereplő kritériumoknak megfelelő anyagként azonosította.
   
      (1)  A vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet (HL L 396., 1. o.; helyesbítések: HL L 136., 2007.5.29., 3. o.; HL L 141., 2008.5.31., 22. o.; HL L 36., 2009.2.5., 84. o.).